Diari Oficial de la Generalitat Valenciana


Sumari del DOGV 8153, del 20-10-2017 (2017/9179)

RESOLUCIÓ de 10 d'octubre de 2017, de la Presidència del Consorci Hospital General Universitari de València (CHGUV), per la qual es resol parcialment el concurs per a la provisió de diverses direccions de secció asistencials, convocat per mitjà de Resolució de 28 d'abril de 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8153

Data del DOGV
:   20-10-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/9179


Data del document
:   10-10-2017

Organisme emissor
:   Consorci Hospital General Universitari de València

Tipus de document
:   Resolució

Correcció d'errades

Anàlisi jurídica

 Descriptors 

:   * funcionari

RESOLUCIÓ de 10 d'octubre de 2017, de la Presidència del Consorci Hospital General Universitari de València (CHGUV), per la qual es resol parcialment el concurs per a la provisió de diverses direccions de secció asistencials, convocat per mitjà de Resolució de 28 d'abril de 2017. [2017/9179]  
Per Resolució de 23 d'octubre de 2009, de la Presidència del CHGUV, es van aprovar les bases generals de les convocatòries per a la provisió de places de direcció subjectes a avaluació de l'exercici, d'acord amb les previsions contingudes en la Llei 7/2007, de l'estatut bàsic de l'empleat públic, la Llei 44/2003, d'ordenació de les professions sanitàries, i els Estatuts del CHGUV.  
  
En aquest marc, mitjançant la Resolució de la Presidència del CHGUV de 28 d'abril de 2017 (DOGV 8042, 18.05.2017), es van aprovar les bases específiques de la convocatòria de provisió de diverses direccions de secció de carácter asistencial, que ara es resol parcialment, en consideració a les necesitats asistencials i amb l'objectiu de la reorganització dels serveis asistencials corresponents.  
D'acord amb la base general 14, l'òrgan competent dicta la resolució d'acord amb la proposta formulada per cada una de les comissions de valoració.  
De conformitat amb les atribucions establides en l'apartat primer de l'Acord de 12 de desembre de 2003, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci, la Presidència del CHGUV resol:  
1. Nomenar, amb efecte economicoadministratiu del 15 de novembre de 2017, les persones que figuren en l'annex, per a l'exercici dels llocs de treball que s'indica.  
2. D'acord amb el que estableix la base general 4.2 de les que regeixen la convocatòria, els nomenaments tenen caràcter temporal i es troben sotmeses a l'avaluació quadriennal de l'exercici, a l'efecte de la continuïtat, en els termes que preveuen la base general 17, i en el apartat V de les bases específiques.  
Amb aquest fi, les persones interessades han de presentar, durant el mes de novembre de 2021, la documentació i el projecte memòria establits en la base general 17, referit al període novembre 2017/octubre 2021, ambdós inclosos. En cas que no ho faça així, es considerarà que renuncia a participar en el procés d'avaluació i, en conseqüència, a la continuïtat en la plaça.  
3. El règim jurídic i àmbit geograficofuncional de l'exercici de la plaça és l'establit en la base general 4.  
4. La Direcció de Recursos Humans ha de dur a terme els actes administratius pertinents per a l'eficàcia material d'aquesta resolució.  
  
Contra aquesta resolució, les persones interessades poden interposar, potestativament, recurs de reposició davant de la Presidència del CHGUV en el termini d'un mes comptador des de l'endemà de la publicació en el Diari Oficial de la Generalitat Valenciana (DOGV), termini que acabarà el mateix dia del mes següent a aquell en què s'haja publicat, o directament recurs contenciós administratiu en el termini de dos mesos comptadors des de l'endemà de la publicació, davant del jutjat contenciós administratiu de la ciutat de València, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
València, 10 d'octubre de 2017.- La presidenta del CHGUV i consellera de Sanitat Universal i Salut Pública: Carmen Montón Giménez.